
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	14 septembrie 2010

	Nr.
	27/250


R A P O R T

asupra proiectului de Lege pentru modificarea Legii nr.482/2006 privind acordarea de trusouri pentru nou-născuţi
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 131 din 7 aprilie 2010, cu dezbaterea pe fond, în procedură obişnuită, a proiectului de Lege pentru modificarea Legii nr. 482/2006 privind acordarea de trusouri pentru nou născuţi.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1191/14.10.2009)
· avizul favorabil al Comisiei pentru buget, finanţe şi băncii (nr.22/159/20.04.2010)
· avizul favorabil al Comisiei juridice, de disciplină şi imunităţi (nr.31/255/20.04.2010)
· avizul favorabil al Comisiei pentru sănătate şi familie (nr.28/125/29/04/2010)
· avizul negativ al Comisiei pentru administraţie publică, amenajarea teritoriului şi echilibru ecologic (nr.26/1080/20/04/2010)
· punctul de vedere negativ al Guvernului (nr.425/19/01/2010).
Proiectul de lege are ca obiect de reglementare modificarea Legii nr.482/2006 privind acordarea de trusouri pentru nou-născuţi, cu modificările ulterioare, în sensul acordării, în locul unui trusou care să cuprindă haine, lenjerie şi produse de îngrijire, a contravalorii acestuia în cuantum de 150 lei, pe baza documentelor justificative prezentate de părinte care să ateste achiziţionarea acestor produse.
Comisia propune Plenului Camerei Deputaţilor respingerea proiectului de lege mai sus menţionat întrucât legea de bază asupra căreia s-a intervenit prin iniţiativa legislativă a fost abrogată prin Legea nr.118/2010 privind unele măsuri necesare în vederea restabilirii echilibrului bugetar, publicată în Monitorul Oficial al României, Partea I, nr.441 din 30 iunie 2010.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 7 septembrie 2010 au participat, în conformitate cu prevederile art.55 din Regulamentul Camerei Deputaţilor:

· d-l Nicolae Ivăşchescu - Secretar de Stat, Ministerul Muncii, Familiei şi Protecţiei Sociale

· d-na Carmen Manu - director, Ministerul Muncii, Familiei şi Protecţiei Sociale.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

Proiectul de lege  a fost adoptat  de Senat în şedinţa din 29 martie 2010.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Întocmit,

Expert parlamentar Monica Rallu CURTA

